***Мұғалім-логопед: Кәрімова Аягөз Асқарқызы***

***Атырау облысы, Мақат ауданы, "МАҚАТ АУДАНДЫҚ БІЛІМ БЕРУ БӨЛІМІНІҢ "№7 ПСИХОЛОГИЯЛЫҚ-ПЕДАГОГИКАЛЫҚ ТҮЗЕУ КАБИНЕТІ" КММ***

**Кекештенуді түзету бойынша ашық жеке сабақ конспектісі**

**Күні: 15. 11. 2019**

**Тақырыбы:** Киімдер

**Мақсаты:**

*Түзете білім беру:* Баланың киімдер туралы түсініктерін кеңейту.

*Түзете дамыту:* Баланың диафрагмалды тыныс алуын, сөйлеу кезіндегі тыныс алуын, жалпы және артикуляциялық моторикаларын дамыту. Сөйлеудің жылдамдығы мен ырғақтылығын қалпына келтіру. Байланыстырып сөйлеуін дамыту. Сөйлеу тілінің грамматикалық құрылымын дамыту.

*Түзете тәрбиелеу:* шыдамдылыққа үйрету, логопедтің сөзіне көңіл бөлуге тәрбиелеу.

**Сабақтың түрі:** ашықжеке сабақ

**Сабақтың әдіс-тәсілдері.** Түсіндіру, сұрақ-жауап, талдау.

**Сабақтың көрнекілігі мен құрал-жабдықтары:** Заттық суреттер, қима суреттер, сюжеттік сурет, айна.

**Сабақ барысы.**

**I. Ұйымдастыру кезеңі.**

Амандасу

1. Психологиялық дайындық

Қайырлы таң көздерім, сендер ояндыңдар ма?

Қайырлы таң құлақтарым, сендер ояндыңдар ма?

Қайырлы таң қолдарым, сендер ояндыңдар ма?

Қайырлы таң аяқтарым, сендер ояндыңдар ма?

Қайырлы таң күн нұры мен ояндым.

- Жарайсың!

1. Тыныс алуды дамыту жаттығулары (А. С. Стрельникова бойынша).

*«Майшам», «Ф-ф-ф» жаттығулары.*

1. Сөйлеу кезіндегі тыныс алуды дамыту жаттығулары.

*«Гүл», «мысық», «баспалдақ» жаттығулары.*

1. Артикуляциялық жаттығулар

- Бүгін ауа-райы қандай? Күн шығып тұр ма?

- Иә, бәріміз күннің шыққанына қуаныштымыз. Тіліміз де қуанып тұр, өйткені ол күнге қыздырынғысы келіп тұр екен. Қане тілімізді шығарып, келесі жаттығуды орындайық.

*«Күрек» жаттығуы орындалады.*

- Таңғы ас ішетін уақыт келді. Құймақ пісірейік.

*«Құймақ» жаттығуы орындалады.*

* Енді тосаппен шай ішейік. Тосап дәмді, солай ма? Қане, жалап көрейікші.

*«Дәмді тосап» жаттығуы орындалады.*

1. Саусақ жаттығулары.Бір үйде біз нешеуміз?
Кел санайық, екеуміз.
Бас бармағым - атам, (аталған саусақтарын жазады)
Балаң үйрек - әжем.
Ортан терек - әкем
Шылдыр шүмек - анам
Кішкентай бөбек - мен.
Бір үйде біз нешеуміз?
Бір үйде біз бесеуміз. (саусақтарын ашып, жұмады)
2. Тақырыпқа кіріспе
* Мына жердегі қима суреттерді құрастырайықшы.
* Ненің суреттері шықты? Түсі қандай?
* Оларды бір сөзбен қалай атаймыз?

**II. Негізігі бөлім.**

Заттық сурет бойынша киім түрлері, оның қызметі, неден жасалатыны туралы айтылады.

1. Сөйлеу тілінің грамматикалық құрылымын дамыту

*«Менікі» ойыны*

1. Заттарды сұлбасы бойынша ата.
2. Киімдерді «менің» есімдігімен сәйкестендір.
3. Зат есімнің көпше түрін жаса.

 **Сергіту сәті**

Ормандағы аюдың

Құлпынайы көп екен.

Теріп – теріп алайық

Қалтамызға салайық.

1. Ауызша байланыстырып сөйлеу тілін дамыту

***Сурет бойынша әңгіме құрау («Күзгі серуен»)***

1. Суретте қандай жыл мезгілі бейнеленген? Табиғаттағы өзгерістерді сиптатта.
2. Балаларға ат қой. Олар не істеп жүр?
3. Олардың киімдерін атап бер және сипатта.

**III. Қорытындылау.**

***Тақырыпты бекіту үшін сұрақтар:***

- Киімдер бізге не үшін керек?

- Жануарларға киім не үшін керек емес, ал бізге не үшін керек?

- Киімді қайдан аламыз?

- Киім неден тігіледі?

**IV. Үйге тапсырма.**